دھریجے کتھوں آئن؟

میں  حسب نسب دا قائل کائنی، جے حسب نسب کنبہ قبیلہ یا ذات پات عزت وقار دا موجب ہووے تاں  ول ابوجہل تے ابولہب دا وی ناں  اساکوں  چمݨا پووے ہا تے یزید تے وی لعنت نہ بھیڄوں  ہا ۔ اے وی تاں  سچ اے جو بھانویں  حسب نسب اُچا ہووے ، شان قدر آلے کنبے قبیلے نال تعلق تے واسطہ ہووے پر اپݨے کم بے قدرے ہوون تاں  اوں  نسب دا کیا فیدہ ؟ نسبت دی اے ڳالھ وی ݙسی ونڄاں  جو سادات گھراݨے دا ہک شخص سڑک تے ٻوہاری ݙیوݨ آلے ہک شخص نال تِکھا مِٹھا تھی پیا۔ جیویں  شاہ صیب الاوے اونویں  خاکروب وی الاوے ۔ شاہ صیب آکھیا ’’ووئے بھنگی دا پُتر آ تیکوں  پتہ کائنی میں  حسبی نسبی سید تے اولاد علی آں ۔‘‘ خاکروب آکھیا’’ شاہ جی! تیکوں  وی پتہ ہووݨا چہیدے جو میں  وی حسبی نسبی اولاد نبی آں ۔ ‘‘ شاہ صیب کاوڑ کر تے پُچھیا ’’ ووئے او کیویں  ؟ ‘‘ خاکروب آکھیا ’’ میں  ݙاݙے آدم دی اولاد اچوں  آں ۔‘‘ میݙا عرض کرݨ دا مطلب اے ہے جو سارے انسان برابر اِن ۔ آدمی کوں  چھوٹا ، وݙا اوندا وس وسیب نال ورت ورتارا ، خُلق اخلاق تے کردار کریندے۔ یاد رکھو ! نسب کسب نال اے، کسب یعنی ورت ورتارا تے کم کار چنڳا ہے تاں  نسب وی شان بݨدے نہ تاں  لڄاں  لڄواوݨ آلے کݙاہیں  لڄدار نی اکھویندے، بھاویں  اولا ڄیں  آلئیں  ءِچوں کیوں  نہ ہوون۔

’’ دھریجہ نگر دے دھریجے ‘‘ اے مضمون کتاب ءِچ شامل کرݨ دا مطلب پھوت مارݨ یا دھڄ بݨاوݨ نی، ایندا مطلب قرآن پاک دا اوہو فرمان اے جو ’’ تہاݙے کنبے تے قبیلے تہاݙی سنڄاݨ سانگے بݨائے ڳن۔ ‘‘ایں  لیکھے میں  اپݨے تبصرے بِناں  وسیب دے ٻہوں  وݙے محقق تے ٻہوں  وݙے شاعر تے ادیب سئیں  قیس فریدی دا تحقیقی مضمون ’’ دھریجہ نگر دے دھریجے‘‘ دا ہک حصہ تہاݙی خذمت ءِچ پیش کرینداں  تاں  جو انہائیں  سنگتیں  کوں  انہاں  سوالیں  دا جواب ملے جیرھے جو اکثرا میں  کنوں  پُچھدن، تُساں  کون تھیندو؟ کتھوں  آیو ؟ دھریجہ نگر کیا تے کتھ اے تے اوندی تریخ کیا ہے ؟ دھریجے تل وسیب دے لوک اِن یا عرب ، افغانستان اچوں  آئن ؟ دھریجے ڄٹ ، بلوچ یا راجپوت اِن ؟ ذاتی طور تے سئیں  قیس فریدی دے شکریے نال انہائیں  دا مضمون شامل کریندا پیاں  تاں  جو پُچھݨ آلئیں  کوں  انہائیں  دے سوالیں  دا جواب مِل سڳن۔

## سئیں  قیس فریدی دا مضمون :
خان پور کنوں  رحیم یارخان ونڄݨ آلی روڑ سڑک تے 8 کلومیٹر دے پَندھ تے اساݙے سوہݨے وسیب دا ہک پیارا ڳوٹھ ’’ دھریجہ نگر ‘‘ آباد ہے ۔ جیندی وسوں  سڑک دے ݙوہیں  پاسوں  پرے پرے تئیں  کھنڈریل اے ۔ ایندے ݙکھݨ پُوادھوں  لاہور تے کراچی آلی وݙی ریلوے لائن ٹپی پئی اے جیندے اُتے تھولا جا اڳوتے ( کراچی آلے پاسے ) دھریجیں  آلا پھاٹک ہے، ایں  پھاٹک کنوں  ہک چھوٹی جہی روڑسڑک نکتی پئی اے جو روہی دے ہک مشہور ٹھٹھے باغ و بہار ݙوں  ویندی اے ۔ ول باغ و بہار کنوں  ترے سڑکاں  ٻیاں  نکتیاں  پِن جنھاں  وچوں  ہک سڑک روہی دی ہک ٻئی مشہور ٹھٹھی ، وستی ( بہشتی ) ݙوں  ویندی اے تے اُتھوں  ولا کوٹ سمابے کنے آ تے رحیم یارخان والی ساڳی سڑک نال آ مِلدی اے ۔ جݙاں  جو باغ و بہار کنوں  ہک سڑک وِچلی روہی اَتے ہک سڑک ݙکھِݨ پچادھی روہی دے وِچوں  تھیندی ، ایندی چھیکڑی نہر ون ایل دی بھَر گھندی ابوظہبی دے سلطان النہیان دے محل کولھوں  ٹپدی ہوئی سِدھی رحیم یارخان شہر نال ونڄ رَلدی اے ۔ توݨے جو اساݙے ایں  لیکھ (مضمون) دا تعلق روہی تے اوندیاں  سڑکاں  ڳݨاوݨ نال کائنی پر روہی نال دلچسپی رکھݨ آلے اُنہاں  مِتریں  دی جانکاری واسطے جنھاں  روہی کوں  اڄ تئیں  نی ݙٹھا ، اساں  ایہہ چند سڑکاں  ڳݨوائن۔ جݙاں  جو روہی دے اندر ٻیاں  وی ڈھیر سڑکاں  ہِن جو سموریاں  پکیاں  روڑاں  ہِن( یاد رہے جو ایہہ سڑکاں  آباد روہی وچ ہِن ) ۔ ایندے علاوہ وَسدڑ روہی ءِچ وستی وستی اَتے ڳوٹھ ڳوٹھ بجلی اَتے زنانے مردانے سکول وی موجود ہِن ۔ بلکل حضرت خواجہ فریدؒ دے ایں  فرمان مطابق کہ ’’ روہی تھئی آباد جدید‘‘ روہی ڈھیر آباد تھی ڳئی اے ۔

دھریجہ نگر دے اُبھے پوادھوں  ، ایندی وَسندی دے نال ڳانڈھوڑانڈھ ، ساڳی سڑک ( خانپور تے رحیم یارخان آلی سڑک ) تے جمالی بلوچیں  دا ڳوٹھ ، جمالی نگر آباد ہے۔ خانپور کنوں  جیکر دھریجہ نگر اَویجے تاں  پہلے پہلے جمالی نگر اِی امدے ۔ جمالی اِتھوں دے مُنڈھ قدیمی وسدڑ کائنی۔ بقول سرائیکی شاعر شفیع فدا دھریجہ صدیاں  پہلے انہاں  لوکیں  کوں  دھریجہ نگر دے ہک جگیردار ڄام خان ،ٻاہروں  گھن آ تے رہاک آن ٻلھایا ہا۔ کجھ مُد پِچھوں  انہاں  جمالیں  ڄام خان دی بھوئیں  تے قبضہ کر تے اپݨی ملکیت دا دعویٰ کر ݙتا ہا۔ انہاندے آکھݨ دے مطابق جمالئیں  دے قبضے دے خلاف ڈھیر سارا جھیڑا وی تھیا۔ آڑے پاڑے دے مُہاندریں  دے کٹھ تھئے۔ فیصلہ کرݨ واسطے تِریاکُل مقرر کیتے ڳئے ۔ پر جمالیں  کہیں  دی ڳالھ وی نہ مَنی ۔ چھیکڑ خون خرابے توں  بچݨ کیتے جگیردار ڄام خان نے ایہہ آکھ تے آپ چا فیصلہ کیتا جو جیکر جمالی میݙی بھوئیں  کوں  اپݨی مِلک سمجھدن تاں  انہاندا وݙیرا قرآن سِر تے رکھ تے میݙی بھوئیں  کوں  جِتلی وَلّا ݙے سڳدے ݙے آوے ، میں  اُتلی بھوئیں  تے انہاندا حق پروان کر گھِنساں  ۔ ایہہ ڳالھ آکھݨ دی دیر ہئی کہ جمالیں  دے وݙیرے وݙی ’’ مُڑسئی ‘‘ نال قرآن سِر تے رکھیا تے دُھرک دُھرک تے بھوئیں  کوں  وَلّا ݙے گھدا۔

دھریجہ نگر دی وَسوں  ( آبادی ) ہک آݨے ٹاݨے موجب ترائے ہزار دے لڳ بھڳ ہے۔ کجھ وستی رہی واہی دا کم کریندن تے کجھ کاروبار تے محنت مزدوری  کریندن جیندا ذکر اڳوتے کیتا ویسے ۔ دھریجہ نگر دے گھر کہیں  ترتیب ، تندیر ءِچ کائنی بلکہ کھنڈیل پُنڈیل ہِن ۔ کجھ گھر ہک ݙوجھے نال جُڑیل تے ڳنڈھیل ہِن جو عام دھرتی دے تل کنوں  اُچیرے ہک دَڑے تے آباد ہِن تے پُراݨی وسندی نال تعلق رکھیندن تے کجھ گھر ایں  پُراݨی وسندی کنوں  چند کَرھوں  دی وِتھی تے ہک ٻے توں  پروبھرے پروبھرے آباد ہِن جو انہاندے راہݨ وسݨ آلئیں  لوکیں  اپݨی اپݨی بھوئیں  تے آن بݨائن۔ پر دھریجہ نگر دے اِنھاں  جُڑھیل، ڳنڈھیل تے کھنڈریل گھریں  کوں  جیکر رنجھا تے ݙکھیجے تاں  اینویں  لڳدے جو جیویں  کہیں  سٖل سُہاڳݨ دے ڳل دا پیکا چندن ہارا چاچیتی تُرٹ پیا ہووے تے اوندے کجھ داݨے تاں  ہک ٻے دے نال نال اتے کجھ داݨے ذرا پَروبھرے پَروبھرے تے کھنڈریئے پئے ہوون ۔ پر ایندے باوجود دھریجہ نگر دے لوکیں  دے دل مہر محبت، مام مرجات ، منہ مہابے تے بھرپی دی ریشمی تَند ءِچ ایویں  پوتل ہِن جیویں  کئی سچے موتئیں  دے داݨیں  آلی تسبی جینکوں  اوندے اگھیلے ہووݨ دے علاوہ اوندی نِرمَل ، پاکیزگی دے پاروں  میلا ہتھ لاوݨ وی کئی چنڳا ماݨہوں  پسند نی کریندا۔ جݙاں  جو مہمان دی داری تے اُتا آلی کرݨ دھریجیں  کنوں  پِچھیں  بس اے ۔ ایہہ کئی محض شاعرانہ ڳالھ نہیں  بلکہ ہک پکی ٹھکی اتے جیندی جاڳدی سچائی اے ۔

دھریجہ نگر دا ناں  ظاہر اے جو دھریجہ قوم دے ناں  تے ای دھریجہ نگر رکھیا ڳے۔ ایں  ڳوٹھ دے واسی پنواریں  دے ݙوں  چار گھریں  تے گورڑے ، بلوچیں  دے چند گھریں  دے سِوا باقی سَمورے لوک دھریجہ قوم نال ای تعلق رکھیندن جو ہک ٻے دے گھاٹے سنڳیݨے تے سنڳ رَت ہِن۔ ریہا ایہہ سوال جو دھریجے سندھ تے ہاکڑہ پالی دے پُراݨے تل وسو ہِن یا آریا وغیرہ وانگے ٻہر وَکھی ہِن ؟ اتے پڑھیتے لحاظ نال ایہہ کیڑھی پیڑھی نال تعلق رکھیندن ؟

دھریجہ قوم دی روایت کنوں  سبھ توں زیادہ مہت وال ( اہم ) ڳالھ ایہہ ظاہر تھیندی اے جو راجے ڄام سماݨے دے علاقے تے کلہوڑیں  حملہ کر تے لُٹ مار مچاوݨ دے علاوہ انہاندے چالہی سردار وی قتل کر ݙتے ہَن تے ڄام سماݨے دی حکومت تے وی قبضہ کر گِدھا ہا ۔ لیکن وہاڳی طور تے ایہہ ڳالھ درست کائنی۔ جیرھے جو سید محمد جون پوری جیں  اپݨے مہدی ہووݨ دا دعویٰ کیتا ہا ، دے مرید تھی ڳے ہن تے ول خود پیر بݨ تے پیری مریدی دی آڑ ءِچ اپݨے مریدیں  ، بلوچیں  ، ابڑیں  تے سِرائیں  وغیرہ دے ذریعے دھاڑے مار کاروائیاں  کر تے مختلف جگیرداریں  دیں  جگیریں  تے قبضہ کریندے ہن تے ول چھیکڑ سندھ دے راڄ تے وی قبضہ کر گِدھا ہانے۔ انہاندے تے ڄام سماݨے دے زمانے ءِچ صدیاں  دی وِتھی ہے۔ دھریجہ سرداریں  دے قاتل کلہوڑے نہ ہن بلکہ مغل پِڑھیتے ارغون ہن تے ایں  قتلام کراوݨ وچ بکھر دے مشہور قاضی ، قاضی قاضن دا ہتھ ہا جیں  اپݨے تل وسدئیں نال غداری کر تے ارغونیں  کوں  دھریجہ سرداریں  دے قتل دا مشہور ݙتا ہا۔ حالانکہ دھریجہ سردار اوں  ویلے صلح کرݨ واسطے سݙائے ڳے ہن۔

## تاریخ سندھ دے لکھاری اعجاز الحق قدسی ہوریں  لکھدن :
’’ شاہ بیگ جب موضع ’’ چانڈوکی ‘‘ میں  وارد ہوا جو بکھرسے  تیس کوس مغرب کی جانب ہے تو سلطان محمود خان نے جو بکھر کی حکومت پر مامور تھا اپنے مشیر بابا چوچک کو اپنی ایک عرضداشت کے ساتھ اپنے والد میر فاضل کے پاس بھیجا جو شاہ بیگ کے ساتھ تھا اور اسے اس عرضداشت میں  تمام حقیقت حال سے واقف کرایا۔ میر فاضل نے یہ عرضداشت بجنسہ شاہ بیگ کی خدمت میں  پیش کی۔ پھر اس نے شاہ بیگ کی اجازت سے دو سو سوار لے کر دریا کو پار کیا اور بکھر کی طرف روانہ ہوا۔ راستے میں  وہ مقامی وڈیروں اور مقدموں  کو تسلی و تشفی دے کر اور انہیں  اپنے ساتھ لیکر بڑھتا چلا گیا۔ جب وہ ’’ پِریالو‘‘ کے نواح میں  پہنچا تو سلطان محمود خان نے اپنے والد کی آمد کی خبر سن کر اس کے استقبال کیلئے نکلنا چاہا ۔ میر فاضل کو یہ معلوم ہوا تو اس نے اپنے بیٹے کے پاس قاصد بھیج کر اسے روکا اور کہلایا کہ خبردار تم ہر گز قلعے سے باہر قدم نہ نکالو اور وہیں  ڈٹے رہو ، کیونکہ ہمیں  جس باغی جماعت کو گرفتار کرنا ہے اسے قلعے ہی میں  گرفتار کیا جائے گا۔ صورتحال یہ تھی کہ جب سلطان محمود بکھر کی حکومت پر مامور ہوا تو بکھر کے  بڑے بڑے سادات نے اس کا ذمہ لیا تھا کہ وہ ہر معاملے میں  سلطان محمود کی کفالت کریں  گے ۔اس کے علاوہ شاہ بیگ نے دھریجہ قبیلے کے بعض سربراہوں  کو بکھر کے قلعے میں  رہنے کی اجازت دی تھی کہ وہ مطیع و فرماں  بردار ہو کر قلعے میں  رہیں  لیکن ( بقول مورخ )یہ ناعاقبت اندیش اپنے وعدوں  سے منحرف ہو کر بھاگ گئے اور کچھ لوگوں  کو ملا کر بغاوت اور فساد کے منصوبے بنانے لگے ۔( اصولی طور تے اے نا عاقبت اندیشی نہ ہئی بلکہ دور اندیشی تے بدیسی حکمراناں  دے خلاف بغاوت دی اعلیٰ ترین مثال ہئی۔) انہوں  نے سلطان محمود کو بھی پریشان کرنا شروع کر دیا ۔ یہاں  تک کہ دھاریجوں  نے محصول و خراج دینے سے بھی انکار کر دیا اور وہ سلطان محمود کے بکھر سے نکالنے کی تدبیریں  سوچنے لگے اور جو محصول اور خراج لینے کیلئے ا ن کے پاس گئے انہیں  نہایت بے عزتی سے انہوں  نے نکال دیا ۔ اس وقت محمود خان کی عمر پندرہ سال تھی ۔ وہ دھاریجہ قوم کے لوگوں  سے مقابلہ کرنا چاہتا تھا مگر بکھر کے سادات نے جو اس کے ساتھ قلعے میں  رہتے تھے ، روکا اور جھوٹی تسلی تشفی دیتے رہے۔ جب میر فاضل بکھر کے قریب پہنچا تو آس پاس کے زمیندار اور داریچہ ( دھاریجہ ) قوم کے 47 سردار اس کے ساتھ مل چکے تھے ، وہ بکھر آیا ، سلطان محمود نے باپ کی قدم بوسی کی سعادت حاصل کی اور اپنی پریشانیوں  کی ساری داستان اس کو سنائی۔ میر فاضل کے بکھر پہنچنے کے بعد شاہ بیگ بھی تیزی کے ساتھ بکھر روانہ ہو گیا اور آکر سکھر کے میدان میں  منزل انداز ہوا۔ میر فاضل نے اس کا استقبال کیا اور دھاریجہ کے جو حالات اسے یہاں  آنے پر معلوم ہوئے ، وہ سب اس نے شاہ بیگ کو بتائے اور یہ بھی بتایا کہ اس نے دھاریجہ قوم کے 47 سرداروں  کو اپنے ساتھ ملا لیا ہے جو اس وقت بکھر کے قلعے میں  موجود ہیں  ۔ قاضی قاضن نے بھی دربار میں  حاضر ہو کر اپنے بھائیوں  اور شہر کے بعض ممتاز شہریوں  کو شاہ بیگ سے ملوایا ۔ جس وقت میر فاضل دھاریجہ قوم کا سارا حال بیان کر چکا تو شاہ بیگ نے قاضی قاضن کی طرف دیکھا ۔ اس کا مطلب یہ تھا کہ تم بتاؤ کہ ان سرداروں  کے ساتھ کیا سلوک کیا جائے ؟ قاضی قاضن نے نہایت ہی لطیف پیرائے میں  شاہ بیگ کو نہ صرف ان سرداروں  کے متعلق قتل کر دینے کا مشورہ دیا بلکہ اپنے وطن کے متعلق استعاروں  میں  جس پالیسی کو آئندہ مرتب کرنے کا اسے مشورہ دیا ، وہ غیر حب الوطنی اور اہل وطن سے بے وفائی کی وہ مثال ہے جس نے ان کے دامن کو باوجود ان کے تقدس اور صاحب علم و فضل ہونے کے تاریخ میں  ہمیشہ کیلئے داغدار کر دیا ہے۔ تاریخ معصوی میں  ہے کہ انہوں  نے کہا کہ :

’’ زمین ایں  ولایت سیلاب است ، خار بیسار دریں  زمین می روید، بیل خار کنی ہمیشہ در دست باید گرفت‘‘ 

(یعنی ) یہ ملک سیلابی ہے اور یہاں  کانٹے بہت پیدا ہوتے ہیں  ، اس لئے کانٹے صاف کرنے کا ہتھیار ہمیشہ ہاتھ میں  رکھنا چاہئے ۔ ‘‘

قاضی قاضن کا اس سے صاف مطلب یہ تھا کہ اگر آپ کو اس ملک بر قبضہ باقی رکھنا ہے تو آزادی کے دیوانوں  کو جو اس ملک میں  غیروں  کا تسلط پسند نہیں  کرتے ۔ ہمیشہ کیلئے اپنے راستے سے ہٹاتے ریہے۔ قاضی قاضن کی یہ بات سن کر شاہ بیگ نے سلطان محمود خان کو ان دھریجہ سرداروں  کے قتل کرنے کا حکم دیا۔ سلطان محمود خان اسی وقت بکھر لوٹا اور رات کو ان بے گناہ سرداروں  کو قتل کر کے ان کے سر اس برج سے قلعے کے باہر پھینک دے جو اسِ وقت بھی خونی برج کے نام سے مشہور ہے۔ ‘‘ 

( تاریخ سندھ جلد دوم ص 38 تا 41 ۔ از اعجاز الحق قدسی )

ایویں  جسٹس میر خدائی بجارانی مَری وی اپݨی وہاڳی لکھاوت ’’ بلوچستان تاریخ کے آئینے میں  ‘‘ ءِچ دھریجہ قوم دے سرداریں  دے قتلام بارے لکھئے ۔ او لکھدن :

’’ قلعہ بکھر پر قبضہ کے وقت سلطان محمود خان نے آکر شاہ بیگ کی قدم بوسی کی۔ دھاریجہ لوگوں  کا معاملہ اس کے سامنے پیش کیا، جس پر اس نے قاضی قاضن کی طرف دیکھا ( یاد رہے کہ یہی قاضی جام نندہؔ کی طرف سے بکھر کا حاکم بھی رہا ہے اور گمان غالب ہے کہ یہ سندھی نسل سے تھا ) قاضی نے عرض کیا یہ ملک سیلابی ہے اور کانٹے بہت پیدا ہوتے ہیں  ، اس لئے کانٹے صاف کرنے کیلئے ہتھیار ہمیشہ اپنے قبضہ میں  رکھنا چاہئے۔ یہ سنتے ہی شاہ بیگ نے ان لوگوں  کے قتل کا حکم صادر کیا۔ سلطان محمود خان فوراً شہر آیا اور راتوں  رات ان لوگوں  کو قتل کر کے اس برج سے نیچے پھینکوا دیا جو خونی برج کے نام سے مشہور ہے ۔ یہ بات قابل ذکر ہے جن کو دھوکہ سے قتل کیا گیا وہ ستر دھاریجہ سردار تھے اور محمود خان ارغون پر اعتبار کر کے شاہ کے سامنے بغرض راضی نامہ یا صلح صفائی کے لئے آئے۔ میر معصوم ( تاریخ معصومی کا لکھاری ) نے شاہ بیگ کے اس فعلِ قبیح پر قاضی قاضن کے ظالمانہ صلاح مشورے کے بارے میں  ذرہ بھر تنقید کی ضرورت نہیں  سمجھی ‘‘۔ ( بلوچستان تاریخ کے آئینے میں  ص246 از جسٹس خدا بخش بجارانی مری ۔

( ترجمہ : پروفیسر سعید احمد رفیق )

## ایں  سلسلے ءِچ پروفیسر سعید احمد سعید ہوریں  لکھدن :
’’ سندھ میں  ارغون حکومت کے قیام کے وقت سندھ کے جن اقوام نے اس غیر ملکی حکومت کے قیام میں  مزاحمت کی ان میں  سب سے آگے دھریجہ قوم تھی ۔ دھریجہ قوم نے سندھ سے ارغون اقتدار کے خاتمے کیلئے آزادی وطن کی تحریک چلائی تو شاہ حسن ارغون نے دھریجہ قوم کے چالیس سرداروں  کو گرفتار کر لیا۔ شاہ بیگ ارغون بھی سندھ میں  آیا ہوا تھا۔ اس نے اپنے وزیر قاضی قادن سے دھریجہ قوم کے خلاف کاروائی کا مشورہ کیا تو اس نے یہ جواب دیا کہ سندھ کی سرزمین میں  خس و خاشاک اور کنڈیرا بہت زیادہ پیدا ہوتا ہے ، لہٰذا بادشاہ سلامت کو کدال اپنے ہاتھ میں  رکھنا چاہئے ۔ یہ اشارہ سمجھتے ہی شاہ بیگ نے اپنے بیٹے شاہ حسن کو حکم بھجوایا کہ دھریجہ قوم کے چالیس سرداروں  کو قتل کر دو ، لہٰذا یہ چالیس سردار قتل کر دیئے گئے۔ اس کے بعد دھریجہ قوم کی چھ سو بستیاں  تباہ و برباد کر دی گئیں  ۔ سکھر میں  شہید گنج کا مقام جو وارث گنج کے نام سے مشہور ہے ،اسی قوم کے مقتل ہونے کی بناء پر شہید گنج کے نام سے موسوم ہے ۔‘‘

( تاریخ و تعارف ضلع رحیم یارخان ص 463 تا 464 از پروفیسر سعید احمد سعید ) 

دھریجہ سرداریں  دے ظالمانہ قتلام بارے اُتے پیش کیتے ڳئے وہاڳی لکھاوتیں  دے حوالئیں  وچوں  اعجاز الحق قدسی دی لکھاوت دا حوالہ کجھ زیادہ ای لمبا چوڑا ہے۔ اصل ءِچ ایہہ دھریجہ سرداریں  دے قتلام دی ہِک پوری کہاݨی ہے جینکوں  پورے دا پورا اتھاں  اُتارݨ ایں  واسطے ضروری ہا تانجو ایں  قتلام دا سارا پچھوکڑ سوجھل تھی ونڄے تے ایں  واقعے نال تعلق رکھݨ آلے چنڳے ماڑے سَمورے کردار نشابر تھی ونڄن ۔ ایندے علاوہ بے گناہ ماریئے ونڄݨ آلے سرداریں  دی ڳنتری دے اختلاف وی سامݨے آ ونڄے ۔لہٰذا انہاں  حوالئیں  کنوں  سردار دی ڳنتری دا جو اختلاف سامݨے آئے او ایہہ ہے : دھریجہ روایت اتے پروفیسر سعید احمد سعید سرداریں  دی ڳنتری چالھی ، اعجاز الحق قدسی سنتالی تے جسٹس میر خدا بخش مری ستر ݙسائی ہے۔ بہرحال قتل تھیوݨ آلئیں  دی تعداد کجھ وی ہووے ، ظلم چھیکڑ ظلم ہے ،جو ہر واس وند ( مہذب ) مُڑس دے نزدیک مذمت دے قابل ہے۔

اے تاں  چند دھریجہ سرداریں  دے قتل دا واقعہ ہے ۔ باقی دھریجہ قوم دے سارے سردار تے لوک بدیسی حملہ آوریں  نال لڑ تے شہید تھئے کیونجو سندھ دا عاقل دھریجہ جیندے ناں  تے پنوں  عاقل ہے، ایویں  کنگری خان جیندے تے پیر پگاڑے دا کنگری ہاؤس ، ایویں  سندھ تے تھر تئیں  دھریجہ سرداریں  دیاں  ڳوٹھ تے وستیاں  بعضے جاہیں  تے انہاں  کوں  نکے نکے ریاستیں  دی حیثیت حاصل ہئی، غدر ءِچ ہزاراں  شہید تھئے، کجھ بچدے لوک اڄوکی ریاست بہاولپور ( اوں  ویلھے ریاست نہ ہئی ) دے علاقیاں  وستی دھریجہ خانپور، پلوشاہ، رکن پور، شیداݨی ضلع رحیم یارخان ، علی پور، جلال پور، دیرہ غازی خان ، ملتان تے ٻئے علاقیاں  ءِچ وطن بدر تھی ڳے ، کجھ دھریجے ہندو وی ہَن جیرھے تقسیم دے بعد بھارت چلے ڳے ، پلے ٻدھݨ دی ڳالھ اے ہے جو کئیں  غداری تے کئیں  مادر وطن دا دفاع کیتا؟ آکھیا ویندے جو ملتان ءِچ کجھ دھریجے بلوچ اکھویندن، تھی سڳدے ݙردے مارے اوں  ویلھے ذات وٹائی ہووے پر اے حریت پرست راجپوت ہِن ،اڳوں  ایندا ذکر آؤسے۔

دھریجہ سرداریں  دے قتلام دے سلسلے ءِچ جتھاں  قاضی قاضن جہیں  مکروہ لوکیں  اپݨے تل وسدئیں  نال غداری کر تے ارغونیں  دی خوشنودی حاصل کیتی اے اُتھاں  بکھر دے ڳڑھ اندر رہندڑ سیدیں  وی ݙوں  چاپا ( منافقانہ ) کردار ادا کیتا۔ ایݙوں  او دھریجہ سرداریں  کوں  ترسلا ݙیندے ہن تے اوݙوں  ارغونیں  کوں  وی اپݨی وفاداری دا یقین ݙیویندے ہن۔ دھریجہ سرداریں  دے قتل دے بعد محمود خان تے اوندا پیو میر فاضل ݙوہیں  شاہ بیگ دے کول ونڄ تے سیدیں  بارے اونکوں  جو کجھ آکھیا ہا او اعجاز الحق قدسی دے اکھریں  وچ ایں  طرح ہے ۔ قدسی صاحب نے ’’ سادات بکھر کے متعلق حکم ‘‘ دے مکھنانویں  نال لکھئے :

’’ صبح کو سلطان محمود خان اپنے والد میر فاضل کے ساتھ بکھر کے سیدوں  کو لے کر شاہ بیگ کے دربار میں  آیا۔ دونوں  باپ بیٹے نے سیدوں  کی وفاداری کی بہت تعریف کی ۔ شاہ بیگ بھی ان سادات کے ساتھ بہت ہی عزت و احترام سے پیش آیا۔ دربار کی برخاستگی کے بعد تنہائی میں  شاہ بیگ نے سلطان محمود سے پھر سادات بکھر کے متعلق پوچھا ۔ سلطان محمود نے دوبارہ ان کی تعریف و توصیف کرتے ہوئے آخر میں  کہا کہ اگرچہ یہ حکومت کے وفادار ہیں  لیکن ان کا جتھا بن کر قلعے میں  رہنا مناسب نہیں  ۔ شاہ بیگ نے سلطان محمود خان کی اس بات پر ہنستے ہوئے کہا کہ تم نے خوب بکھر کے سیدوں  کی سفارش کی ہے۔ پھر اس نے سیدوں  کو حمزہ بیگ کے ذریعے کہلا بھیجا کہ چونکہ مغل اپنے اہل و عیال سمیت قلعے میں  آئے ہیں  اور ان کو قلعے میں  رہنے کی ضرورت ہے لہٰذا سادات کو محلات خالی کر کے صرف دو تین حویلیوں  میں  اکٹھے رہنا چاہئے ۔ اس پر سادات نے قلعے میں  رہنے کو خلافِ مصلحت سمجھ کر قلعے سے باہر رہنے کی اجازت طلب کی ۔ شاہ بیگ نے ان کی اس گزارش کو منظور کر کے انہیں  روہڑی میں  رہنے کی اجازت دے دی ۔ آج بھی ان کی اولاد روہڑی میں  آباد ہے ۔‘‘

( تاریخ سندھ جلد دوم ص 41 از اعجاز الحق قدسی ) 

### نوٹ:
دھریجہ سرداریں  دے قتلام دے سلسلے ءِچ قدسی صاحب تے جسٹس خدا بخش صاحب دی لکھتیں  وچ سرداریں  دی تعداد دے سوا ٻیا کئی خاص واقعاتی اختلاف کائنی پاتا ویندا لیکن پروفیسر سعید دی لکھت ءِچ اختلاف موجود اے ۔ تھی سڳدے جو انہاں  جو کجھ لکھئے او کہیں  وہاڳی لکھاوت دے حوالے نال لکھیا ہووے ۔ 

دھریجہ قوم دی روایت دے شروع ءِچ ایہہ وی آکھیا ڳے جو راجا نرائن پرشاد نے ایران دے مسلمان گورنر کوں  لکھیا ہا جو او کئی عالم بھیڄے جیرھا اساکوں  اسلام دی جانکاری تے بھوم ݙیوے ۔ تھی سڳدے جو ایہہ روایت سچی ہووے لیکن وِہاڳ ءِچ نہ کہیں  راجے نرائن پرشاد دا کتھئیں  ذکر ملدے تے نہ ایران دے گورنر کنوں  عالم بھیڄݨ دا ۔البتہ جیرھے ہندو راجے نے عالم بھیڄݨ دی ارداس کیتی ہئی اوندا ناں  مہروک بِن رائک آندے ۔ مہروک بن رائک 863ء ءِچ الور ( اروڑ ) دا راجا ہا۔ اوں  زمانے ءِچ سندھ کئی چھوٹی وݙی ریاستیں  ءِچ ونڈیل ہا۔ منصورہ دی اسلامی ریاست دا حاکم عبداللہ بن عمر ہباری ہا۔ مہروک ہیں  عبداللہ بن عمر کوں  عالم پَٹھݨ دی ارداس کیتی ہئی۔ لہٰذا ایں  سلسلے ءِچ سبط حسن ہوریں  لکھدن:

’’ 863ء ءِچ الور کے ہندو راجا مہروک بن رائک نے منصورہ کے حاکم عبداللہ بن عمر ہباری سے درخواست کی کہ اسلام کی تعلیمات کو سندھی زبان میں  منتقل کیا جائے تو بہتر ہو گا۔ عبداللہ نے ایک عراقی کو جس کی پرورش منصورہ میں  ہوئی تھی ،الور روانہ کیا۔ وہ سندھی اور عربی دونوں  زبانوں  پر عبور رکھتا تھا۔ یہ عراقی تین سال الور میں  رہا ۔ وہاں  اس نے قرآن شریف کا ترجمہ راجہ کی فرمائش پر سندھی زبان میں  کیا اور راجا کی تعریف میں ایک قصیدہ بھی سندھی زبان میں  لکھا ۔‘‘ ( پاکستان میں  تہذیب کا ارتقاء ص 168 از سبط حسن )

## حوالہ
کتاب: مُہاڳ، مصنف: ظہور احمد دھریجہ ، ناشر: جھوک پبلشرز ، ملتان